**TÁJÉKOZTATÓ**

**Körmend város Önkormányzata Képviselő-testülete 2013. június 25-i ülésére**

**Tárgy:**  energiadíj megtakarításról tájékoztatás adása

Tisztelt Képviselő-testület!

A Képviselő-testület jóváhagyta az idei évre vonatkozóan is azt, hogy a Sourcing Kft-vel megállapodást kössön az Önkormányzat, amelynek megfelelően a cég az Önkormányzat javára a villamos energia és a gáz kereskedelmi piacon eljár az olcsóbb energiabeszerzés érdekében.

A Sourcing Kft. bevonásával az alábbi eredményt sikerült elérnünk az I. félévben:

1. **Gázbeszerzés ügyében** nyilvános közbeszerzési tendert folytatott le a cég, melyben Körmenden kívül még számos Önkormányzat részt vett ajánlatkérőként. A gázbeszerzés 2 évre szól, 2013. július 1-étől 2015. július 1-ig. A jelenlegi árakhoz képest, a jelenlegi fogyasztások alapján a beszerzéssel 10. 379. 785 Ft. megtakarítást ért el az Önkormányzat ezen két éves időtartammal számolva. A legjobb ajánlatot a GDF Suez adta, a versenyeztetett ár a jelenlegi szerződéses energiaárhoz képest 30,13 HUF/m³ fajlagos megtakarítást mutat, ami a 24 hónapra vonatkozó mennyiségre (344.500 m³) 10.379.785 HUF-os megtakarítást jelent Körmendnek.

A tényleges megtakarítás azonban ennél nagyobb, mert április 1-étől a Gimnázium már önkormányzati fenntartásban van, és lehetőség nyílt arra, hogy az akkor már folyamatban lévő közbeszerzésbe utólagosan bevonjuk a Gimnáziumot is. Így a Gimnázium fogyasztásával kiegészítve az Önkormányzat energiamegtakarítás jelenlegi árakon és jelenlegi fogyasztási adatokon 11.184. 622 Ft.

1. **Villamos energia** ügyében a beszerzés hamarosan megindul, szintén több Önkormányzat részvételével.
2. **Villamos energia** ügyében az év során azt észleltük, hogy a rendszerhasználati díj (mely független a tényleges fogyasztástól) indokolatlanul szinte háromszorosára nőtt. A Sourcing Kft. révén díjfelülvizsgálatot kértünk, amely révén kiderült, hogy az Önkormányzatnak visszajár 1.676.389 Ft, melyet azóta az EON vissza is fizetett az Önkormányzatnak.

Körmend, 2013. június 12.

**Bebes István**

**polgármester**